БИТКАТА ЗА СВРЪХЗВУКА Истината за Ту -144
За www.kolibka.com и subs.sab.bz преведе sty
3 юни 1973 г. Летище "Ле Бурже" - Франция
Над 300 хиляди души се стичат в това парижко предградие.
Днес е решителният ден на Тридесетото международно аерокосмическо изложение.
Предстои сензационно зрелище:
полетите на свръхзвукови лайнери - англо-френския "Конкорд" и на "Ту-144"
Вестникарските заглавия гърмят: "Битка на свръхзвуковите в небето над Бурже"
"Конкорд" първи прави демонстрационен полет.
Сега е редът на съветския "Ту-144"
Лайнерът прелита ниско над трибуните.
Изведнъж включва двигателите на форсаж
и рязко се издига.
На височина 1200 метра минава в хоризонтален полет,
после неочаквано се гмурва към земята.
В последния момент пилотите се опитват да излязят от пикирането,
но самолетът не издържа на претоварването и се разпада на части.
Тази катастрофа повлиява на цялата по-нататъшна съдба на Ту-144.
БИТКАТА ЗА СВРЪХЗВУКА Истината за Ту-144
През юли 1961 г. на летище "Тушино"
е организирано грандиозно авиошоу.
Още са свежи емоциите от първия полет в космоса на Юрий Гагарин.
Увереността, че за СССР няма невъзможни неща, е по-сигурна отвсякога.
Естествено е на шоуто да летят и свръхзвуковите бомбардировачи Ту-122,
СССР е велика сила в авиацията и космоса!
Но Хрушчов задава прагматичен въпрос към Туполев:
"Андрей Николаевич, а можеш ли вместо бомби да возиш хора?"
Конструкторът има готов отговор към генералния секретар на КПСС.
Конструктурското му бюро вече работи над свръхзвуков пътнически лайнер.
Никита Хрушчов се пали по идеята.
Страната е огромна, усвояват се северните и източните територии.
Авиацията не успява да поеме потока пътници.
За да стигне Далечния Изток реактивният Ту-104 прави две междинни кацания,
а полетът с новия турбовитлов Ту-114 продължава 8 часа.
Примамливо звучи идеята от Москва до Хабаровск да се лети само 3,5 часа.
Никита Сергеевич Хрушчов уважаваше много Андрей Николаевич Туполев.
Бе много важно, че Туполев каза - това не е просто разработка на нов самолет,
това ще бъде подем за цялата наука, за техниката,
технологиите, оборудването, системите...
Важен е и политическият фактор.
Свръхзвуковият лайнер ще бъде силен аргумент в борбата между две системи -
социализъм и капитализъм.
И това е главното!
Европа първа започва състезанието.
Великобритания представя идеен проект на "лайнера на бъдещето":
Свръхзвуков самолет със стотици пътници ще пресича Атлантика с 2000 км/ч
Англичаните разбират, че сами няма да се справят с такъв грандиозен проект
и обединяват усилия с Франция.
В Париж се подписва споразумение за съвместна разработка на лайнера.
Думата "конкорд" звучи различно на френски и английски,
но означава едно и също - "съгласие".
"Свръхзвуковата еуфория" завладява и САЩ
Авиокомпанията "Пан-Американ" обявява голяма поръчка за бъдещите конкорди.
САЩ да купуват самолети от Стария свят? Това е скандал!
Само половин година след англо-френския договор, президентът Кенеди заявява:
"Правителството ще подкрепи националната авиоиндустрия
при създаването на свръхзвуков пътнически самолет. "
Американският лайнер трябва да бие по всички показатели европейския конкурент.
След месец "свръхзвуковата надпревара" стартира и в Съветския съюз.
През юли 1963 излиза постановление на ЦК на КПСС и министерския съвет
за създаване на свръхзвуков пътнически самолет в бюрото на Туполев: Ту-144
Колегите отдавна наричат Туполев "Стария".
Той е на 75 г. Още е пълен със сили и енергия.
Но е време да се замисли за наследник. Кандидат №1 е неговият син - Алексей.
За Андрей Николаевич вероятно бе извънредно важно да предаде
своят успех, своето умение да прави самолети
на следващото поколение.
Туполев-младши работи в конструкторското бюро на баща си от 17-годишен.
На 32 г. вече е началник на отдела за свръхзвукови безпилотни самолети.
Туполев-старши смята, че синът му има опит да ръководи проекта Ту-144.
На съвещанието на главните конструктори "Стария" поставя въпроса за приемника си
Около Туполев работи цяла плеяда достойни конструктури:
"Старците" - както зад гърба им ги наричат младите.
Изборът на Туполев за тях е прибързан.
Но никой не смее да спори със "Стария".
Само зам.-генералният - Леонид Кербер, открито изказва несъгласие.
Според него Алексей е талантлив конструктор, но слаб ръководител
и не притежава пробивността на баща си.
Туполев-старши не търпи възражения.
Леонид Кербер, работил в авиацията 40 год., веднага подава оставка
и повече не стъпва в бюрото.
Туполев скрива оставката и продължава да плаща заплата на бившия си заместник.
38-годишният Алексей Андреевич Туполев става ръководител на проекта Ту-144.
Досега в бюрото не са се сблъсквали с толкова сложна задача.
При дълъг свръхзвуков полет възникват проблеми,
за чието решение е нужна помощта на авиационната наука.
Ту-144 става главна тема за Централния институт по аеро- и хидродинамика.
Тук се обдухват стотици модели,
за да се подбере оптималната форма на бъдещия лайнер.
Заедно с уникалните аеродинамични тръби, учените използват и детско балонче.
Това не е игра, а изследване на въздушните потоци в самолетния салон.
Цената за суперскоростта е суперразходът на гориво.
Двигателите на Ту-144 са много лакоми.
Далечината на полета ще бъде доста по-малка от поисканата от правителството
На засега е по-важно самолетът да литне преди "Конкорд".
"Главното е да започнем битка" -
тези думи на Наполеон са любима поговорка на А.Н.Туполев.
Летище "Ле Бурже". 24 часа преди катастрофата.
Първи ден на демонстрационните полети.
По традиция събота и неделя са "открити дни".
Специалистите отстъпват местата си на зрителите, жадуващи за зрелище.
Мнозина са взели кинокамери.
Съветската гордост - Ту-144, предизвиква небивал интерес.
Това е първата серийна машина, още е в изпитателен период,
но се планира след година да лети по линиите на "Аерофлот".
Така поне твърдят съветските официални лица.
Първи излита "Конкорд".
Серия ефектни маньоври, заход за кацане, докосване на пистата.
Внезапно се включва форсажът...
"Конкорд" рязко се стрелва в небето.
Публиката пляска. Това е невъзможно за обикновените самолети.
След това излита Ту-144. Ето, минава пред трибуните.
Добре се виждат малките крила в носовата част
Те подобряват стабилността на самолета на малки височини.
Крилцата предизвикват интереса на специалистите,
Но в сравнение с "Конкорд", при малка скорост Ту-144 се държи някак неуверено.
Ефектната демонстрация на конкуренцията напълно изненадва съветската делегация.
Нещо трябва да се направи! Под въпрос е престижът на СССР.
Вечерта в хотела започва съвещание.
Щурманът Георги Баженов отива при Евгени Горюнов, член на съветската делегация.
Влиза, казвам му: "Какво има?"
А той: " Знаеш ли, при тях такова нещо става, заболя ме главата...,
та си викам - ще дойда при вас да си почина малко. "
Питам го - защо така късно, защо не се готвят, утре ще летят.
Ами - казва - замислят едно нещо,
казаха на никого да не казвам какво,
но са решили нещо.
Но да се върнем в средата на 60-те.
Свалянето на Никита Хрушчов не повлиява на проекта Ту-144.
Новият съветски лидер Брежнев активно поддържа Туполев.
Проектът се намира под непосредствен контрол на ЦК на КПСС.
Но съветският авиолайнер закъснява.
На 11 декември 1967 г. е представянето на "Конкорд"
За първи път вадят самолета от хангара.
Но първият полет е отложен по технически причини.
В това време, в авиобаза в градчето Жуковски до Москва,
още превозват отделните части на Ту-144.
Строят го почти в центъра на Москва, в завода на конструкторското бюро.
Туполев и синът му всеки ден са в хангара.
"Стария" ходи трудно, сътрудниците му носят стол.
Любимото място на Андрей Николаевич е до самолета.
В САЩ внимателно следят надпреварата.
И готовят ответен удар.
Пресата пише:
Боинг 2707 ще бъде направен от титан.
Америка създава лайнер, който ще превози през Атлантика
300 пътника със скорост 3000 км/ч
Фантастика!
СССР е длъжен да изпревари Запада.
Първият полет на Ту-144 трябва да се състои до края на 1968 г.
Това искат Партията и Правителството!
И хората на Туполев правят всичко възможно...
Първият в света свръхзуков пътнически самолет Ту-144
Най-накрая, към 20 декември,
самолетът бе готов за полет.
Но от 20 до 31 декември летище "Рамински" тънеше в мъгла.
Почни две седмици изкарваха самолета на пистата всяка сутрин.
И го връщаха обратно. Това бе така уморително...
Представете си постоянно нарастващото напрежение,
точно преди Нова година.
Това създава особено тревожна атмосфера:
Ще полетим ли днес, или не!
Времето се пооправя.
А.Н.Туполев се обажда на командира на самолета Едуард Eлян.
Чуйте оригиналния запис:
Говори Анрей Николаевич, ало
Слушам, Андрей Николаевич, чувам ви, целият екипаж ви чува
"Давай, потегляй ти леко... "
Благодаря, Андрей Николаевич, желаем ви здраве
"Попътната песен помни!"
Какво да помня?
"Попътната песен помни!"
Добре, ще я помним.
Излитането бе при такива метеорологични условия,
при каквито дотогава нито един експериментален самолет не бе излитал.
Като огромна хищна птица Ту-144 се откъсва от земята.
Самолетът бързо изчезва в ледената мъгла
и само разговорите на екипажа със земята потвърждават, че всичко е наред
Полетът продължи 38 минути.
Самолетът се държеше прекрасно във въздуха. Наистина прекрасно.
После казаха - захождаме за кацане.
Значи лети насам. А къде лети - никой не вижда.
Всички се взират, очите се насълзяват
И изведнъж видяхме - а, два фара!
"Първият полет на свръхзвуковия лайнер Ту-144... "
Планина падна от плещите ни. Нали все ни натякваха: "Трябва, трябва... "
Нощем не спиш, денем не спиш,
ами ако стане някой провал?
Да, знаеш, че и после ще имаш много задачи.
Но нали днес самолетът излетя, и това за теб е всичко!
Месец по-рано А.Н.Туполев празнува 80-годишен юбилей.
Полетът на Ту-144 бе най-големият подарък за него.
"Давай, потегляй ти леко. Попътната песен помни!"
Съобщението за първият полет на руския свръхзвуков слисва Запада.
"Конкорд" е изпреварен на финалната права!
Френският лайнер излита след два месеца.
На 2 март 1969 г.
Спецслужбите обясняват успеха на СССР с кражба на технологии.
Пресата се наслаждава на задържането на руски агенти с чертежите на "Конкорд".
Острите журналистически езици лепват на Ту-144 обиден прякор: "Конкордский"
Но еснафите не знаят, че Съветите и Европа отдавна си сътрудничат.
В началото на 60-те Франция и СССР негласно се сближават.
Хрушчов и генерал Де Гол се договарят за научно-техническо сътрудничество
Съветската делегация посещава монтажната линия на "Конкорд".
Но! Така бяха подготвили посещението,
че да не стоим дълго в отдела за конструиране и край чертожните дъски.
Бяха ни прикрепили полковници,
но цивилни, които много внимателно ни следяха цялото време.
Нямам аболютно никакви сведения нещо да сме заимствали оттам.
Нещо повече. Аеродинамиката и геометрията на крилата,
а това е нещо основно, в двата самолета бяха съвсем различни.
Ту-144 и "Конкорд" са много близки по параметри.
Те не биха могли да имат принципно различна външност.
Но има важни разлики.
Двигателите на съветския самолет са до корпуса, на "Конкорд" - под крилете.
Ту-144 е по-тежък със 7 тона, по-дълъг с 5 метра и превозва 40 души повече.
Формата на крилете му е много различна.
Тя е по-съвършена, отколкото на "Конкорд".
Май 1996 г. Презентация на Ту-144.
Пресконференцията с участието на Туполеви предизвиква огромен интерес.
Един от въпросите е твърде пикантен:
Кога чужди авиокомпании ще могат да купят Ту-144?
Съветските вестници вече са съобщили, че серийното производство тръгва.
Около 20 големи авиокомпании се нареждат на опашка за новия самолет.
По същото време в Ле Бурже за първи път се демонстрира и "Конкорд".
Първите държавни мъже се качват на борда
Ту-144 и "Конкорд" още не са истински пътнически самолети,
а "нулев екземпляр", тоест експериментални машини.
Те все още се учат да летят.
5 юни 1969 г. Ту-144 за първи път минава звуковата бариера.
1 октомври 1969- "Конкорд" също.
Ту-144 се показва на салона в Ле Бурже.
Първи полет на серийния "Конкорд"
Първи полет на серийния Ту-144
Световна обиколка на "Конкорд".
Умира Андрей Николаевич Туполев.
Генералният конструктор Алексей Туполев
е на борда на новия лайнер Ту-144.
Пресконференцията е на височина 13000 м.
при свръхзвукова скорост!
23.04.1973 г. Летище "Внуково"
Канят журналисти на полет с първия сериен Ту -144.
Самият Алексей Туполев също лети за първи път на него.
Сега той е генерален конструктор и като домакин кани гостите в салона.
При излитането газовите струи от 4-те мощни двигателя повреждат пистата.
Приземяването е на резервно летище. Ту-144 никога вече не каца на "Внуково"
Генадий Бочаров от "Комсомолска правда" участва в този полет.
Самият полет започна без емоции,
емоциите се появиха, когато се вдигнахме на 17000 м.
Всичко очевидно потъмня, а беше ведро лятно утро,
слънцето заприлича на живачна топка, хлъзгаща се в полумрака.
Последен въпрос: Защо ни е нужно това?
Къде сме се разбързали?
Човек е така устроен, че винаги се стреми напред.
Техническият прогрес е необратим.
Летите ли веднъж само 3 часа от Москва до Далечния Изток,
другият път пак ще искате за три часа.
Ето, днес летяхме час и половина, можехме да стигнем до Париж.
Може другия път така и да направим!
Точно този самолет с бордови номер 77102
след 45 дни ще се окаже в Париж. И ще се разбие в авиокатастрофа.
3 юни 1973. Летище "Ле Бурже". Час преди катастрофата.
Френски телевизионен екип моли да снима работата на екипажа на ТУ-144.
Ръководителят на изпитанията, генерал Владимир Бендеров, взима камерата
и се качва на борда.
От първата фигура разбрахме, че ще повторят вчерашния полет на конкорда.
Хванахме се за главата. Какво ли ще стане?
При третия заход застанах нащрек.
Защото не трябваше да има трети заход!
На 30 м височина
форсира нагоре под 45-50 градуса.
Когато самолетът набира височина, виждат над себе си "Мираж"
Френският разузнавателен самолет имал задача да снима
работата на предните крилца, които така заинтересували западните специалисти.
Те решили да му избягат
Изведнъж рязко носът се наведе направо под 90 градуса
и се стрелна към земята.
Пилотите се опитват да излязат от пикирането, но самолетът не издържа
на претоварването и се разпада.
Отломки от самолета падат над градчето Гусенвил,
съседно на "Ле Бурже",
като разрушават и училището.
Загиват 5 деца и 2 възрастни.
Десетки са ранени. Загива и екипажът на Ту-144.
Командирът Михаил Козлов, вторият пилот Владимир Молчанов,
щурманът Георгий Баженов, ръководителят на изпитанията Владимир Бендеров,
инженерът Борис Первухин, бординженерът Анатолий Дралин.
Когато вечерта отидохме там,
търсихме къде е паднал екипажът.
Като намерихме мястото, видях ръката на Баженов, с венчалния пръстен.
Някаква котка умираше, мяукаше много силно,
жестока картина, неприятна.
Не пускат съветските специалисти до отломките.
Дипломатите успяват да договорят съвместно разследване на катастрофата.
Руснаците, наблюдавани от френските спецслужби, изследват мястото.
Намират черната кутия, но тя е повредена.
Касетата със записа на параметрите на полета е изчезнала.
Намерихме я в кофата на французин, събиращ боклука от градината си.
Когато я взехме, разбрахме, че това е касетата, която търсим.
Записите са изнесени тайно от местопроизшествието
и са пренесени в СССР.
Французите се правят, че не забелязват.
Те нямат интерес технически проблеми да се окажат причина за катастрофата.
Прякорът на Ту-144 е "Конкордски",
т. е. съмнение ще падне и върху "Конкорд"
Французи и съветски експерти детайлно проучват отломките.
Накрая уточняват приемлива и за двете страни версия за катастрофата:
В зоната на полет попада френски разузнавателен самолет "Мираж",
Руският пилот бяга от сблъсък и вероятно прави остър маньовър.
Тогава кинокамерата излита от ръцете на снимащия полета член на екипажа.
Така тя би могла да блокира щурвала.
Накрая се казва:
"Няма доказателство нито в полза на тази хипотеза, нито за опровержението и.
При това положение причините за катастрофата остават неизяснени. "
Три седмици след катастрофата има слънчево затъмнение.
На "Конкорд" се провежда уникален научен експеримент.
Лайнерът следва 80 минути движението на слънцето,
за да могат учените по-дълго да наблюдават затъмнението.
Затъмненията отдавна се смятат за лоша поличба.
1973 г. е неуспешна за англо-френският самолет.
Правителството на САЩ забранява свръхзуковите полети на "Конкорд".
Жителите са против грохота на излитащите конкорди.
Еколозите говорят за разрушаването на озоновия слой.
Поставят проблема за звуковия удар при преминаването на звуковата бариера.
Той разрушава старинните постройки и потрошава прозорците.
Две години по-рано сенатът на САЩ спира финансирането на свръхзвуковия "Титаник"
Самолетът е фантастично скъп, дори за най-богатата в света държава.
В замяна на това американците кацат на Луната.
Междувременно на сцената излиза епохалният "Боинг747".
Америка празнува победа на Европа!
Самолетът поема почти 500 пътници.
Пазарите за 747 са гарантирани.
Но най-черните дни за "Конкорд" настъпват през есента на 1973 г.
Арабско-израелският конфликт вдига цените на петрола.
Свръхзвуковите самолети харчат много гориво и стават нерентабилни.
От запланираните 200 конкорда са построени само 16.
Точно толкова общо са произведените Ту-144.
Свръхзвуковите пътнически полети имат влиятелни противници и в СССР.
Борис Бугаев е новият министър на гражданската авиация.
В близкото минало - личен пилот на Брежнев.
Бугаев предпочита по-евтините дозвукови самолети.
По примера на "Боинг", конструкторското бюро на Илюшин
проектира "аеробуса" Ил-86.
Но има решение на ХХІV конгрес на комунистическата партия на СССР.
През 1975 г. Ту-144 трябва да лети по редовни линии.
Министър Бугаев разбира, че от това няма да излезе нищо, освен главоболия.
Използването на самолета изисква пълна промяна на цялата инфраструктура.
Графикът за изпитания на Ту-144 е провален след катастрофата в "Ле Бурже"
Опитват се да наваксат, но Бугаев редовно получава информация
за всички провали и проблеми.
Генералният конструктор Алексей Туполев
и министърът са в сложни отношения.
Бугаев беше много властен, обичаше подчинените му да раболепничат...
Сянката на великия баща на позволява на Алексей Туполев да сервилничи.
Той търси поддръжка в най-горния ешелон на властта.
И получава шанс, когато поръчват на бюрото
аеро-глисер за ловните излети на Леонид Брежнев.
Генералният секретар на КПСС е страстен ловец.
Алексей Туполев лично контролира изпълнението на поръчката.
Логото "Ту" на щурвала напомня кой е направил толкова приятен подарък.
През лятото на 1977 г. Брежнев е на официално посещение във Франция.
Показват му "Конкорд", който от година лети до Бахрейн и Рио де Жанейро.
Французите много хвалеха самолета, това подразни Брежнев.
Засегна самолюбието му и той каза на Бугаев, който бе с него:
"Защо, Боря, ние имаме такъв самолет, французите се хвалят, ние - не!
Заповядай по-бързо да го подготвят,
за да се похвалим с руския технически гений. "
Първият пътнически полет е насрочен за 1 ноември 1977 г. -
по повод 60-годишнината от революцията в Русия.
Лично министър Бугаев идва да изпрати лайнера.
Рапорт дава командирът на екипажа Борис Кузнецов.
Имаше журналисти около 200 души,
телевизионни, кинокамери, всякакви.
Пътниците, сред които и Туполев, се качват по специално проектиран
самоходен трап - с покрив и осветление.
В 8:30 трябваше да пуснем двигателите, а ние не правим запуск...
Оказва се, че докато демонстрирали самоходния трап на началството,
му изтощили акумулаторите и той спрял в най-отговорния момент.
Повикаха буксир, вързаха трапа с дебело въже и "тряс" - то се скъса.
А трапът не мръдна!
Панически карат мощен влекач,
той с пронизително скърцане избутва от самолета злощастния трап.
Бугаев наблюдава цялата суматоха.
Бяха подготвили голям банкет.
Бугаев се плясна ядно с ръкавицата: Никакви банкети!
Обслужването на борда е на високо ниво.
Гощават пътниците с хайвер, екзотични плодове, марков коняк.
На пилотите не им е до деликатеси.
Летиш насам-натам, докато се обърнеш, и трябва да кацаш.
Екипажът има специално облекло и шлемофони.
При загуба на херметичността, пилотите няма припаднат и ще спасят пътниците.
Западните журналисти застават нащрек - на "Конкорд" носят обикновени униформи.
Засипват с въпроси Алексей Туполев -
надежден самолет ли е Ту-144?
Той е категоричен:
Направено е всичко за безопасността и удобството на пътниците.
Например е трудно да се предположи, че температурата на външната обвивка
достига 120 градуса по Целзий!
Направени са изпитания на корпуса,
за да се осигури комфорт е създадена специална охладителна система.
Салонът е от огнеупорни материали.
Ролята на пасажери при изпитанията е възложена на лабораторни мишки
и на Иван Иванич. Така наричат манекените по стара традиция.
Как ли не се гаврят с него - тровят го с дим, с огън го мъчат...
Два часа след излитането Ту-144 прелита 3200 км. и каца в Алма-Ата.
Цветя, журналисти, поздравления от ЦК на компартията на Казахстан...
Столичното летище Домодедово обявява нова авиолиния: Москва - Алма-Ата
Полетите са веднъж седмично. Билетът - 68 рубли.
Само с двайсет рубли по-скъпо, отколкото с обикновените самолети.
Три седмици след политането на Ту-144 по редовна линия
"Конкорд" прави първия си комерсиален полет.
Билетът струва 2500 долара,
тройно повече, отколкото с Боинг-747
Отличното обслужване цели да компенсира теснотата на салона.
"Конкорд" прелита 6000 км за 3,5 часа.
На шега казват, че по-дълго просто не се издържа.
Ту-144 е видимо по-просторен,
но той е строен за полети до Далечния Изток.
Големият разход на гориво проваля тези планове,
далечината на полета е 1,5 пъти по-къса от планираната.
Екипажите говореха, че да летиш на Ту-144
е като да се целуваш с тигър.
Пилотите знаят - нямат никакъв резерв гориво.
Ако основното летище не приема, а на единственото резервно времето е лошо,
просто няма къде да кацнат.
При всеки полет цялото министерство тръпнеше
На всеки 15 минути проверяваха какво е времето в Алма-Ата,
какво е на резервното летище в Ташкент, какъв е вятърът и т. н. и т. н.
Нужни са по-икономични двигатели.
Разработката им е поръчана на колектива на Колисев
но условия не им осигуряват, често "обществените прояви"
били по-важни от преките професионални задължения.
Трябваше да изпитваме двигателите на полигон,
изведнъж директорът заповяда:
"Никакви полигони, всички на полето, на картофите "
И вадихме картофи...
Най-накрая новите двигатели са готови
Започват изпитанията на нов Ту-144 Д, буквата Д значи "далечен".
22 май 1978 г.
Самолет с бордови номер 77-111 изпълнява финален полет в изпитанията
и катастрофира. Двама от екипажа загиват.
Трагедията няма пряко отношение към самолетите от Москва за Алма-Ата
Въпреки това се взима съдбоносно решение:
спират пътническите полети.
Казват, че цяла нощ са звънили по телефона на Андрей Туполев
и го мачкали да отмени тези полети.
В тази нощ Алексей Туполев си спомня баща си.
Как липсват неговата помощ и съвети, за да устои
на жестоката преса на "доброжелателите".
Комисия уточнява причината за катастрофата - разрушен топлопровод.
Пожарът е причинен от самия екипаж, който искал допълнителна мощност
Летците очевидно били виновни, но условията за изпитания били извънредни
под постоянния натиск на "началството".
Веднага след катастрофата Алексей Туполев отива в базата "Жуковски"
и свиква общо събрание на летателния състав.
Всички се надяват, че ще чуят истината за трагедията и ще споделят проблемите
И аз станах да кажа, че има измами,
че се отчита несвършена работа,
И какво си мислите? Не ме остави да се доизкажа!
Той закрещя: "Какви ги приказвате!"
И заговори за пропускателния режим и т. н.
После се усетих - той избяга
от отговора на основния въпрос:
Как стана това, защо се случи тази катастрофа.
Генералният конструктор обвинява летците за всички неуспехи на Ту-144.
И тук отново трябва да си припомним трагедията на летища Ле Бурже.
Тогава "черната кутия" е пратена в Москва тайно, записите - разшифровани.
И веднага ги засекретиха.
Истинската причина за катастрофата узнават само няколко души:
Сред тях бе Алексей Туполев.
На самолета имало електроника,
поставена за първи път, екпериментално
Преди самолетът да излети за авиоизложението
е заснета тази кинохроника.
Добре се вижда експерименталната апаратура за автоматично управление.
В бързането преди авиоизложението тя не била изключена.
Само сложили капак и запечатали пулта за управление.
Но след катастрофата намерили пулта отворен и разпломбиран.
Те са включили системата за подобряване на маневреността,
за по-ефективно управление...
Кой е рискувал...
Сигурен съм,
че не е екипажът, че не е командирът
Аз бях на трийсетина метра от самолета
и чух как командирът каза високо,
махна с ръка и каза:
"Ще си изпатим всички заедно!"
Със сигурност може да се каже,
че въпреки мнението на Алексей Туполев, летците не са виновни.
Ръководителят на съветската делегация се нуждаел от успех и световна слава.
Летците били убедени да поемат неоправдан риск след дълги спорове.
Екипажът се надявал, че самолетът ще издържи
и станал първата жертва в битката за свръхзвука.
Кадри от филма "Мимино" -1977 г.
В края на 1977 г. излиза филмът на Георгий Данелия "Мимино"
Един от "героите" на втори план става Ту-144.
Как е? - Ами Делхи не ни приема, ти как си?
"Стратосферната стрела" - така наричат неофициално Ту-144
За екипажите на "Аерофлот" самолетът си остава недостижима мечта.
А до столицата на Индия - Делхи, той никога няма да долети.
Когато се вдигнахме на 20 километра височина,
бе удивително - звездите се виждат посред бял ден,
черно небе и звезди...
"Конкорд" ежедневно лети от Лондон и Париж до Ню Йорк и обратно.
Пътниците са бизнесмени и знаменитости, сред които кралицата на Англия и папата
При големи празници англо-френският "Конкорд" гордо прелита
над Елисейските полета или Бъкингамския дворец.
Пресметнато е, че всеки самолет струва на създателите си 350 млн. долара.
Боинг-747 струва три пъти по-евтино.
Купувачи за "Конкорд" няма.
Затова 12 самолета са продадени на "Ер Франс" и "Бритиш Еъруейз"
на символична цена - 1 франк парчето.
Само при тези условия полетите излизат без загуба.
Целият проект "Конкорд" излиза 17 млрд. долара.
Ту-144 е по-евтин, но точната цифра е неизвестна.
В СССР не умеят да си пресмятат разходите.
31 юли 1980 г. От летище "Раменское"
за изпитания излита Ту-144 Д
Този самолет най-сетне трябва да сложи начало на редовна линия до Хабаровск.
Самолетът се издига на 16 км при скорост два пъти над звуковата.
Изведнъж неочаквано, абсолютно неочаквано...
представете си, че в самолета е влетял снаряд...
и се е взривил!
Сработва сигнализацията за пожар, включва се противопожарната система.
Екипажът бързо спуска самолета.
Докладват: "Радостна новина, пожарът е потушен"
Самолетът се носи към земята със свръхзвукова скорост.
Все едно не ти се снижаваш, а Земята се втурва срещу теб.
Летците се мъчат да спрат пикирането, но не стига свободният ход на щурвала.
Изведнъж ми светна - върнах съзнателно щурвала напред.
Летецът трябва да насили всичките си инстинкти, за да върне щурвала
към още по-голямо пикиране.
Рязко бутнах напред, после назад. Самолетът леко потрепна,
поклати се леко и виждам: едва-едва увеличава ъгъла.
Гледам приборите - спря на единица и така стои
И изведнъж - всички прибори сработиха!
Излизаме от пикиране. Ооох! Това беше...
С огромни усилия пилотите приземяват наранената машина.
Завинаги запомнят как изглеждат двигателите.
Представете си как лежат гвоздеи в чувал, разбъркани...
И на всички страни стърчат пирони.
Ето така стърчаха лопатките.
Ту-144 се доказва като издържлива машина.
Самолетът не изгаря и остава управляем до самото кацане.
Но пращат двигателите за доработка.
Това означава, че плановете за полети до Далечния Изток пак се провалят.
Междувременно се появява аеробусът Ил-86.
Той превозва 350 души - над 2 пъти повече от Ту-144
Облаците над Ту-144 се сгъстяват.
В края на 1981 г. трябва да се открие линията до Красноярск.
Най-накрая новият двигател е качен на заводския изпитателен стенд.
Но злочеста съдба преследва Ту-144. Двигателят се разрушава.
Полетите отново са отложени.
През 1982 г. умира Брежнев.
Новите ръководители на СССР имат свое мнение за Ту-144.
Похарчени са маса пари. А самолетът само трупа загуби.
Нужна ли е въобще тази капризна и безумно скъпа играчка?
През юли 1983 г. правителството спира работата по Ту-144.
Съдбата на самолета е решена.
"Конкорд" ще лети още 20 г. и ще превози 3 млн. пътници.
Но на 25 юли 2000 г. самолет
със 113 пътника катастрофира.
По зла ирония на съдбата "Конкорд" пада само на 5 км от мястото,
на което катастрофира Ту-144 по време на авиосалона в "Ле Бурже".
На 24 октомври 2003 г. "Конкорд" прави
последния си полет Ню-Йорк - Лондон.
И завинаги става музеен експонат.
17 март 1996 г. На базата на "Туполев"
тържествено представят Ту-144ЛЛ
Двете букви в края означават "летяща лаборатория".
САЩ са решили да подновят своя проект за "суперсоник".
Искат да експериментират на самолет, най-близък до лайнера на бъдещето.
След дълго проучване избират руския самолет, а не "Конкорд"
След 2 г. програмата приключва успешно.
Събраният опит ще послужи за основа на бъдещия свръхзвуков авиолайнер.
А последният Ту-144 стои на далечния край на площадката край хангарите.
Гордата птица самотно гледа към летящите високо дозвукови събратя
и търпеливо чака своя час...
БИТКАТА ЗА СВРЪХЗВУКА Истината за Ту -144
За www.kolibka.com и subs.sab.bz преведе sty